A döntőt 2020. március 7-én tartotta az MTVA nyolc előadó részvételével. A végeredmény a nézői szavazás illetve a szakmai zsűri szavazatai alapján alakult ki. A zsűri a dalok elhangzása után csak szóban értékelte a produkciókat. Az összes dal elhangzása után pontozta a produkciókat a zsűri. Az első helyezett 10 pontot kapott, a második 8-at, a harmadik 6-ot, míg a negyedik 4 pontot. A pontozás során a négy legtöbb pontot szerzett dal közül a nézők SMS-ben küldött szavazatokkal választották ki a verseny győztesét. A versenyprodukciók mellett extra fellépő volt Pápai Joci, A Dal 2017 és A Dal 2019 győztese, aki a 2017-es Eurovíziós Dalfesztiválon Kijevben, a 2019-es Eurovíziós Dalfesztiválon pedig Tel-Avivban képviselte Magyarországot. A Dal döntőjében "Az én apámat" adta elő, valamint fellépett még a Csík zenekar is, akik a "Csillag vagy fecske" című dalt adták elő. A műsort élőben közvetítette a Duna és a Duna World, illetve interneten az "adal.hu". A döntőt követően is 21:40-től indult "A Dal Kulissza" című kísérőműsor, melyben Lola és Forró Bence beszélgetett a résztvevőkkel.